Ришар Гаске

Ришар Габриел Сир Гаске (роден на 18 јуни 1986 г.) — француски професионален тенисер.

Тој бил светски бр. 7 играч според Асоцијацијата на тениските професионалци (АТП) во јули 2007 година, што е негов најдобар пласман во кариерата. Во поединечна конкуренција, тој има освоено 15 АТП титули. Негов најдобар резултат на гренд слем турнирите е полуфинале на Вимблдон 2007 и 2015 и полуфинале на Отвореното првенство на САД 2013. Тој трипати бил финалист на турнирите од серијата АТП Мастерс 1000, и тоа во Хамбург во 2005 година и Торонто во 2006 и 2012 година. Тој освоил гренд слем титула во мешани двојки на Отвореното првенство на Франција 2004, заедно со Татјана Головин. Тој исто така освоил бронзен олимписки медал во двојки на Летните олимписки игри 2012 во Лондон заедно со Жилијен Бенето. Гаске подеднакво добро игра на сите видови подлоги и е познат по неговите елеганти удари и еднорачен бекхенд.

Во 2021 година, Гаске станал само шестиот активен играч на АТП турнејата кој победил на 550 натпревари.atp.com (15 март 2021)  "Richard Gasquet Earns 550th Career Win In Dubai." Retrieved 16 март 2021.

 Наводи 

 Надворешни врски 

 Официјално мрежно место  



Категорија:Живи луѓе
Категорија:Француски тенисери
Категорија:Луѓе од Безје
Категорија:Родени во 1986 година